ຕຳຫຼວດ ຮັງ​ກາຣີ ​ກີດກັນ ບໍ່ໃຫ້​ອົບ​ພະຍົບ ຫຼາຍ​ຮ້ອຍ​ຄົນ ເດີນທາງຕໍ່ 
​ເຈົ້າ​ໜ້າ​ທີ່ Austria ກ່າວ​ວ່າ ມີ​ອົບ​ພະຍົບຈຳນວນ 3 ພັນ 650 ຄົນ ຊຶ່ງ​ເປັນ​ຈຳນວນ​​ຫຼາຍທີ່​ສຸດ​​ ພາຍໃນ​ມື້ນຶ່ງ​ ຂອງ​ປີ​ນີ້ ​ໄດ້​ໄປ​ຮອດນະຄອນວຽນ​ນາ​ ໃນ​ວັນ​ຈັນ​ວານ​ນີ້.
ບັນດາເຈົ້າໜ້າທີ່ ຮັງກາຣີ ໄດ້ປິດສະຖານີລົດໄຟຫຼັກ ໃນນະຄອນ ຫຼວງ Budapest ເຮັດໃຫ້ພວກອົບພະຍົບຫຼາຍຮ້ອຍຄົນ ຕິດຄ້າງ ຢູ່ທີ່ນັ້ນ ຊຶ່ງສ່ວນໃຫຍ່ມາຈາກບັນດາປະເທດທີ່ ເກີດຄວາມຮຸນ ແຮງໃນພາກຕາເວັນອອກກາງ ທີ່ພວມພະຍາຍາມເດີນທາງໄປ ຍັງ Austria ແລະເຢຍຣະມັນ ການປະກາດທາງທໍລະໂຄ່ງທີ່ດັງໆ ໃນສະຖານີລົດໄຟສາຍຕາເວັນອອກໃນວັນອັງຄານມື້ນີ້ເວົ້າວ່າ ຈະບໍ່ມີລົດໄຟເຂົ້າອອກແຕ່ຢ່າງໃດ ຈົນກວ່າວ່າ ໄດ້ຮັບຄຳສັ່ງແລະຮຽກຮ້ອງໃຫ້ພວກຜູ້ໂດຍ ສານທັງໝົດຕ້ອງອອກຈາກສະຖານທີ່ ຕຳຫຼວດຈຳນວນຫຼາຍຮ້ອຍຄົນ ໄດ້ຄຸ້ມກັນພວກອົບພະຍົບເຫຼົ່ານີ້ ອອກໄປຈາກສະຖານນີດັ່ງກ່າວແລະສະກັດກັ້ນບໍ່ໃຫ້ເຂົາເຈົ້າກັບຄືນເຂົ້າປະເທດນຳ ຍັງບໍ່ທັນມີລາຍງານເຖິງການປະທະກັນ ແຕ່ຢ່າງໃດເທື່ອ ຊຶ່ງຕ່າງໄປຈາກເຊົ້າຂອງມື້ນີ້ ບ່ອນທີ່ມີຜູ້ຄົນຫຼາຍຮ້ອຍຄົນພະຍາຍາມເດີນທາງໄປຍັງນະຄອນວຽນນາ ແຕ່ວ່າ ຖືກກີດກັນໂດຍຕຳຫຼວດ ເຈົ້າໜ້າທີ່ Austria ກ່າວວ່າ ມີອົບພະຍົບຈຳນວນ 3 ພັນ 650 ຄົນ ຊຶ່ງເປັນຈຳນວນຫຼາຍທີ່ສຸດພາຍໃນມື້ນຶ່ງຂອງປີນີ້ ໄດ້ໄປຮອດນະຄອນວຽນນາໃນວັນຈັນວານນີ້ ນີ້ແມ່ນຄື້ນຟອງຫຼ້າສຸດຂອງພວກຜູ້ຄົນ ທີ່ພວມຫາທາງຢ່າງຮີບຮ້ອນເພື່ອຊອກຫາຊ່ອງທາງ ເຂົ້າໄປລີ້ໄພໃນບັນດາປະເທດສະພາບຢູໂຣບ